2006. március 9-én mutatkozott be a felnőtt válogatottban a finn női labdarúgó-válogatott ellen a 2006-os Algarve-kupán, amit megnyertek. Részt vett a 2007-es női labdarúgó-világbajnokságon, de pályára nem lépett. A 2008-as Olimpián a válogatottal bronzérmesként zárt. A 2009-es női labdarúgó-Európa-bajnokságot megnyerő válogatottnak is tagja volt és a 2011-es női világbajnokságon is részt vett, valamint a 2013-as női labdarúgó-Európa-bajnokságra utazó keretbe is bekerült, de sérülés miatt ki kellett hagynia a tornát. A 2016-os Olimpián egy mérkőzésen lépett pályára és aranyérmesként távozott a válogatottal. A 2017-es női labdarúgó-Európa-bajnokságon is részt vett, ahol csoport győztesként jutottak tovább és a negyeddöntőben a későbbi döntős dán női labdarúgó-válogatott ellen 2–1-re kikaptak. 2019. április 26-án bejelentette a válogatottságtól való visszavonulását.